jkorsvik/nowiki_second_scrape_merged huggingface dataset:
Prestmåsøya

Prestmåsøya er ei øy i Sørfold kommune i Nordland. Øya ligger innerst i Folda, ved innløpet til Sagfjorden, og har et areal på 4,21 kvadratkilometer. Høyeste punkt på Prestmåsøya er 255 moh.
Prestmåsøya hørte fra gammel tid til Folda prestegård på Rørstad. Dette er årsaken til at den kalles Prestmåsøya. Etter at prestegården ble solgt til private i 1906 fulgte Prestmåsøya med den søndre delen av gården Rørstad. Øya ble fredlyst av presten allerede i 1779 og igjen i 1854 og 1866. Dette for å hindre plyndring av egg, dun, fugleegg, skog mm., og styrke prestegårdens posisjon som eier av øya.


== Referanser ==


== Eksterne lenker ==
Bent Svinnungs padleside om Tennvika på Prestmåsøya
Winkler County

Winkler County er et fylke i den amerikanske delstaten Texas. Det ligger i den vestlige delen av staten og det grenser mot Andrews County i nordøst, Ector County i øst, Ward County i syd og mot Loving County i vest. Det grenser også mot delstaten New Mexico i nordøst.
Loving Countys totale areal er 2 179 km² hvorav mindre enn 1 km² er vann. I 2000 hadde fylket 7 173 innbyggere og administrasjonssenteret ligger i byen Kermit.


== Byer ==
Kermit
Wink


== Eksterne lenker ==
(en) Offisielt nettsted 
(en) Winkler County, Texas – kategori av bilder, video eller lyd på Commons
Naustervik

Naustervik er et sted i Sandnes kommune i Rogaland. Stedet ligger i Ryfylke mellom Vier og Sletten. Bridgemester Jan Roth hadde sitt landsted her.
Naustervik hytteeier-forening har anlagt et privat flytebrygge-anlegg her.
Culberson County

Culberson County er et fylke i den amerikanske delstaten Texas. Det ligger i den vestlige delen av staten og det grenser mot Reeves County i øst, Jeff Davis County i sør og mot Hudspeth County i vest. Det har også grense mot delstaten New Mexico i nord.
Culberson Countys totale areal er 9 875 km² hvorav 1 km² er vann. I 2000 hadde fylket 2 975 innbyggere og administrasjonssenteret ligger i byen Van Horn. Fylket har fått navnet sitt etter David Browning Culberson, advokat og soldat under den amerikanske borgerkrigen.
Fylket ligger i den meget tørre regionen Trans-Pecos, den aller vestligste i delstaten, i en nordlig del i den store Chihuahuaørkenen. Nord i fylket er et av Chuhiahuaørkenens fjellområder, som her beskyttes som Guadalupe Mountains nasjonalpark.


== Eksterne lenker ==
(en) Offisielt nettsted 
(en) Culberson County, Texas – kategori av bilder, video eller lyd på Commons
Hudspeth County

Hudspeth County er et fylke i den amerikanske delstaten Texas. Det ligger i den vestlige delen av staten og det grenser mot Culberson County i øst, Jeff Davis County i sørøst og mot El Paso County i vest. Det har også grense mot delstaten New Mexico i nord og mot Mexico i sør.
Hudspeth Countys totale areal er 11 841 km² hvorav 2 km² er vann. I 2010 hadde fylket 3 476 innbyggere og administrasjonssenteret ligger i byen Sierra Blanca. Fylket har fått navnet sitt etter Claude Benton Hudspeth, en Texas-lovgiver fra El Paso.
Fylket ligger i den meget tørre regionen Trans-Pecos, den aller vestligste i delstaten, i en nordlig del i den store Chihuahuaørkenen. Nord i fylket er et av Chihuahuaørkenens fjellområder, som her beskyttes som Guadalupe Mountains nasjonalpark.


== Byer ==
Dell City
Fort Hancock
Sierra Blanca


== Referanser ==


== Eksterne lenker ==
(en) Offisielt nettsted 
(en) Hudspeth County, Texas – kategori av bilder, video eller lyd på Commons
Jeff Davis County (Texas)

Jeff Davis County er et fylke i den amerikanske delstaten Texas. Det ligger i den vestlige delen av staten og det grenser mot Reeves County i nordvest, Pecos County i øst, Brewster County i sørøst, Presidio County i sør, Hudspeth County i vest og mot Culberson County i nordvest.
Jeff Davis Countys totale areal er 5 865 km², hvorav 5 km² er vann. I 2000 hadde fylket 2 207 innbyggere, og administrasjonssenteret ligger i byen Fort Davis. Fylket har fått navnet sitt etter Jefferson Davis, som var Amerikas konfødererte staters president.
Fylket ligger i den meget tørre regionen Trans-Pecos, den aller vestligste i delstaten, i en nordlig del i den store Chihuahuaørkenen.


== Eksterne lenker ==
(en) Offisielt nettsted 
(en) Jeff Davis County, Texas – kategori av bilder, video eller lyd på Commons
Brewster County

Brewster County er et fylke i den amerikanske delstaten Texas. Det ligger i den vestlige delen av staten og det grenser mot Pecos County i nord, Terrell County i nordøst, Presidio County i vest og mot Jeff Davis County i nordvest. Det har også grense mot Mexico i sør der elven Rio Grande danner grense.
Brewster Countys totale areal er 16 039 km² hvorav 0 km² er vann. I 2000 hadde fylket 8 866 innbyggere og administrasjonssenteret ligger i Alpine som er fylkets eneste by. Fylket har fått navnet sitt etter Henry Percy Brewster, som var krigsminister i republikken Texas.
Fylket ligger i den meget tørre regionen Trans-Pecos, den aller vestligste i delstaten, i en nordlig del i den store Chihuahuaørkenen.
Big Bend nasjonalpark ligger i Brewster County.


== Eksterne lenker ==
(en) Offisielt nettsted 
(en) Brewster County, Texas – kategori av bilder, video eller lyd på Commons
Presidio County

Presidio County er et fylke i den amerikanske delstaten Texas. Det ligger i den vestlige delen av staten og det grenser mot Jeff Davis County i nord, Brewster County i øst og mot Mexico i sør.
Presidio Countys totale areal er 9 986 km² hvorav 2 km² er vann. I 2000 hadde fylket 7 304 innbyggere og administrasjonssenteret ligger i byen Marfa. 
Fylket ligger i den meget tørre regionen Trans-Pecos, den aller vestligste i delstaten, i en nordlig del i den store Chihuahuaørkenen.


== Byer ==
Marfa
Presidio


== Eksterne lenker ==
(en) Offisielt nettsted 
(en) Presidio County, Texas – kategori av bilder, video eller lyd på Commons
Serie B

Serie B er det andre nivået innen profesjonell fotball i Italia. Fra sesongen 2004–2005 spiller 22 lag. De to best plasserte lagene på slutten av sesongen rykker direkte opp til Serie A, mens de fire neste spiller kvalifisering om den siste opprykksplassen. De fire dårligst plasserte lagene rykker ned i Serie C1. (Visse forbehold gjelder på de siste opp- og nedrykksplassene.)


== 2006–2007 ==
I sesongen 2006–2007 deltok Juventus for første gang i Serie B. Laget hadde ambisjoner om direkte opprykk til Serie A igjen og dominerte stort hele sesongen. Det var jevnt om de to øvrige opprykksplassene helt til siste runde, da de to fremste kandidatene, Genova og Napoli, møttes til oppgjør. Kampen endte 0–0, noe begge lagene hadde fordel av, da fjerdeplasserte Piacenza endte mer enn ti poeng bak Genova. Dermed ble det direkte opprykk på Genova i tillegg til Napoli, i stedet for kvalifiseringsspill om den tredje opprykksplassen blant 3.-–6.-plass.
Arezzo, som ble poengstraffet i forbindelse med Calciopoli, endte 3. sist og rykket ned til Serie C1 med Crotone og Pescara. Den siste nedrykksplassen ble det spilt playout om mellom Spezia og Verona. Spezia vant 2–1 sammenlagt, og dermed ble Verona det fjerde laget som rykket ned til C1.


== 2007–2008 ==
Sesongen varer fra 25. august 2007 til 1. juni 2008. Grosseto spiller for første gang i Serie B.


== Resultater ==
1 I 2004/05 ble Torino nektet opprykk til Serie A og Perugia degradert til Serie C på grunn av finansielle problemer. Treviso (nr. 4) og Ascoli (nr. 5) rykket direkte opp til Serie A.


== Eksterne lenker ==
Offisiell side: lega-calcio.it
Pecos County

Pecos County er et fylke i den amerikanske delstaten Texas. Det ligger i den vestlige delen av staten og det grenser mot Ward County og Crane County i nord, Crockett County i øst, Terrell County i sørøst, Brewster County i sørvest, Jeff Davis County i vest og mot Reeves County i nordvest.
Pecos Countys totale areal er 12 341 km² hvorav 3 km² er vann. I 2000 hadde fylket 16 809 innbyggere og administrasjonssenteret ligger i byen Fort Stockton. 
Fylket ligger i den meget tørre regionen Trans-Pecos, den aller vestligste i delstaten, i en nordlig del i den store Chihuahuaørkenen.


== Byer ==
Fort Stockton
Iraan


== Eksterne lenker ==
(en) Offisielt nettsted 
(en) Pecos County, Texas – kategori av bilder, video eller lyd på Commons
Terrell County (Texas)

Terrell County er et fylke i den amerikanske delstaten Texas. Det ligger i den vestlige delen av staten og det grenser mot Pecos County i nord og vest, Crockett County i nordøst Val Verde County i øst og mot Brewster County i sørvest. Det har også grense mot Mexico i sør.
Terrell Countys totale areal er 6 107 km² hvorav 0 km² er vann. I 2000 hadde fylket 1 081 innbyggere og administrasjonssenteret ligger i byen Sanderson. Fylket har fått sitt navn etter senator Alexander W. Terrell.
Fylket ligger i den meget tørre regionen Trans-Pecos, den aller vestligste i delstaten, i en nordlig del i den store Chihuahuaørkenen.


== Eksterne lenker ==
(en) Offisielt nettsted 
(en) Terrell County, Texas – kategori av bilder, video eller lyd på Commons
Deltabaryon

Et deltabaryon (Δ) er et forholdsvis lett baryon (1232 MeV/c2). Det består kun av opp- og nedkvarker, i kombinasjoner som gir 3/2 spinn.
Det finnes fire forskjellige deltabaryoner:

Delta pluss pluss (Δ++): Består av tre oppkvarker (uuu), og henfaller til et positivt pion og et proton (Δ++ > π+ + p)Delta pluss (Δ+): Består av to oppkvarker og en nedkvark (uud), og henfaller til et positivt pion og et nøytron, eller et nøytralt pion og et proton (Δ+ > π+ + n ELLER Δ+ > π0 + p)Delta null (Δ0): Består av en oppkvark og to nedkvarker (udd), og henfaller til et nøytralt pion og et nøytron, eller et negativt pion og et proton (Δ0 > π0 + n ELLER Δ0 > π- + p)Delta minus (Δ-): Består av tre nedkvarker (ddd), og henfaller til et negativt pion og et nøytron (Δ- > π- + n)MERK: Delta pluss og delta null, må IKKE forveksles med protoner og nøytroner selv om de består av de samme kvarkene. Forskjellen består i at nukleonene har 1/2 spinn, mens deltabaryonene har 3/2 spinn.
Δ++ har den uvanlige +2 ladningen, og oppdagelsen av denne partikkelen var svært viktig under utviklingen av kvarkteorien.
Det forekommer at Δ+ og Δ0, ikke henfaller slik det står beskrevet ovenfor. Noen sjeldene henfall der pionet er byttet ut med et foton, har blitt observert.
Henfallene blir da seende slik ut:
Δ+ > p + γ
Δ0 > n + γ
Xibaryon

Et xibaryon (Ξ) er et baryon som består av én opp- eller nedkvark, og to tyngre kvarker. Xibaryoner ble først oppdaget ved "Brookhaven National Laboratory" i 1964.
Det finnes fire forskjellige xibaryoner:

Xi null (Ξ0): Består av en oppkvark og to særkvarker (uss), og henfaller til et nøytralt lambdabaryon og et nøytralt pion (Ξ0 > Λ0 + π0)Masse: 1315 MeV/c2
Xi minus (Ξ−): Består av en nedkvark og to særkvarker (dss), og henfaller til et nøytralt lambdabaryon og et negativt pion (Ξ− > Λ0 + π−)Masse: 1321 MeV/c2
Xi pluss-c (Ξ+c): Består av en oppkvark, en særkvark og en sjarmkvark(usc).Masse: 2466 MeV/c2
Xi null-c (Ξ0c): Består av en nedkvark, en særkvark og en sjarmkvark(dsc).Masse: 2472 MeV/c2
Estragon

Estragon er et krydder fremstilt av tørkede blader fra planten Artemisia dracunculus. Den vokser vilt i sørlige Europa og i Nord-Amerika. Den formerer seg ved utløpere.


== Eksterne lenker ==
(en) estragon i Encyclopedia of Life 
(en) estragon i Global Biodiversity Information Facility 
(no) estragon hos Artsdatabanken 
(sv) estragon hos Dyntaxa 
(en) estragon hos ITIS 
(en) estragon hos NCBI 
(en) estragon hos The International Plant Names Index 
(en) estragon hos Tropicos 
(en) Kategori:Artemisia dracunculus – bilder, video eller lyd på Wikimedia Commons 
(en) Artemisia dracunculus – galleri av bilder, video eller lyd på Wikimedia Commons 
Artemisia dracunculus – detaljert informasjon på Wikispecies
Rømerskalaen

Rømerskalaen eller Rømers skala er en temperaturskala oppkalt etter den danske astronomen Ole Christensen Rømer, som foreslo det i 1701. Skalaen er ikke lenger i bruk.
I denne skalaen var nullpunktet satt ved å bruke frossen saltlake. Vannets kokepunkt var satt til 60 grader. Senere så Rømer at vannets frysepunkt falt omtrent til en åttendedel av dets verdi (7,5 grader), så han brukte denne verdien som det andre faste punktet. Altså er denne skalaens enhet, en rømergrad, 40/21 av en grad kelvin eller celsius. Noen ganger er symbolet for rømer kalt °R, men siden dette symbolet også er gitt rankines skala, brukes helst °Rø. Navnet bør ikke forveksles med réaumur.
Gabriel Daniel Fahrenheit lærte av Rømers arbeid og besøkte ham i 1708. Han forbedret skalaen, og økte antallet deler med en faktor på fire, og fikk etter hvert sin egen skala, fahrenheitskalaen, i 1724.


== Omregningstabell mellom de forskjellige enhetene ==
Nimloth

I J.R.R. Tolkiens fiktive verden Midgard var Nimloth, Sindarin for hvit blomst, var navnet på Númenors Hvite Tre. Et av frøene fra dette treet ble reddet av Elendil og ble tatt med til Midgard for så å bli plantet der.

Nimloth var også navnet på en alv som var datter av Galathil, sønn av Galadhon, sønn av Elmo. Elmo er broren til Olwë og Elwë. Nimloth giftet seg med Dior, sønn av Beren og Lúthien, som hun også var i slekt med. Sammen fikk de tre barn; datteren Elwing, som giftet seg med Eärendil, og sønnene Eluréd og Elurín.
Hun ble drept i ættefeiden i Menegroth i det første tideverv.


=== Halvalvenes slektslinje ===
Ekteskapene mellom menn og alver er flere.
Tannøya

Tannøya (lulesamisk: Dattajsuoloj) er ei øy i Hamarøy kommune i Nordland. Øya ligger i Vestfjorden, nordvest for Ulvsvåg. Høyeste punkt på øya er Tannøytuva på 231 moh.
Årsteinen

Årsteinen (Årstein) er ei øy i Vågan kommune i Nordland. Øya ligger øst for innløpet til Raftsundet i Austre Vågan, ved sørvestspissen av Hinnøya. Årsteinen er bare skilt fra Hinnøya med en smal kanal. Øya har et areal på 10,5 km². Høyeste punkt på øya er Stortinden på 530 moh.
Øya har veiforbindelse fra Hinnøya over kanalen til stedet Årstein på sørsiden av øya.
Ulvøya (Hadsel)

Ulvøya er ei øy i Raftsundet, om lag 4,5 kilometer nord for Digermulen,  helt sør i Hadsel kommune i Nordland. Like øst for Ulvøya går innløpet til Trollfjorden og Grunnfjorden. Like sør ligger den noen mindre Brakøya. Høyeste punkt er 108 moh.
Innbyggertallet på Ulvøya har de siste årene sunket fra 7 rundt årtusenskiftet til 3 fastboende pr. 2012.


== Referanser ==
Brottøya

Brottøya (nordsamisk: Bruohták) er ei øy i Hadsel kommune i Nordland. Øya ligger i Hadselfjorden, på vestsiden av det nordlige innløpet til Raftsundet. Brottøya har et areal på ca. 2,8 km² og høyeste punkt på er Durmålshaugen på 64 moh.
Brottøya har hurtigbåtforbindelse til Stokmarknes og Kaljord. Øya er også stoppested for bilferga mellom Kaljord og Hanøy.
Under planleggingen av Lofotens fastlandsforbindelse (Lofast) var et av alternativene å legge veien over Brottøya til Helgenes og Lonkan og videre mot Hennes, Blokken og Sigerfjorden. Alternativet ble imidlertid forkastet, og Lofast ble i stedet bygd mot Gullesfjorden og med bru over Raftsundet.


== Eksterne lenker ==
Bent Svinnungs padleside om Brottøya
Førdefjorden

Førdefjorden er en fjord i Vestland. Sunnfjordskommunene ligger rundt denne fjorden. Fjorden begynner der Brufjorden og Stavfjorden møtes på østsiden av Svanøy, og fortsetter østover til den ender ved Førde. Fjorden er rundt 40 kilometer lang.Norges største rutilforekomst finnes i Naustdal på Engebøfjellet ved Førdefjorden. Det er en minst 400 millioner tonns eklogitt-forekomst med mineralene rutil og  granat.


== Bygder langs Førdefjorden ==
Vevring
Kvammen
Naustdal
Erdal
Førde


== Referanser ==
Kawasaki Ninja

Kawasaki Ninja er et varemerke for en motorsykkel-serie produsert av Kawasaki Heavy Industries Motorcycle & Engine. Serien startet i 1984 med modellen GPZ900R.
Håndkvern

Håndkvern er et redskap for med håndmakt å forvandle korn til mel. Redskapet består av to runde steiner: over- og understein. Den øverste steinen er utstyrt med håndtak av tre og dreies rundt med håndkraft. Den dreies rundt en akse, som kan være av tre; denne aksen er felt ned i et hull i understeinen. Kornet helles ned mellom aksen og oversteinen. Begge kvernsteinene er svakt koniske, slik at selve flaten som maler kornet danner et skråplan utover. 

I løpet av middelalderen regner vi med at bekkekverna avløste den eldre håndkverna i Norge. Men det gamle redskapet gikk ikke i glemmeboka. Håndkverna ble beholdt som et reserveredskap:  Det kunne oppstå nødsituasjoner der det var praktisk å male korn til husbruk uavhengig av en bekkekvern. Håndkverna kunne også brukes til mer spesielle ting som å male gryn, finknuse salt eller male krydder. 
Å bruke håndkverna til melproduksjon var tungt arbeid. Trellkvinnearbeid kaltes det i tidlig middelalder. 
Hilmar Stigum, tidligere konservator på Norsk Folkemuseum, mener at eventyret Kverna som maler på havsens botn er en hverdagslig drøm om å slippe unna et hardt og kjedelig arbeid. 


== Litteratur ==
Hilmar Stigum: Vår gamle bondekultur.
Buksnes kirke

Buksnes kirke ligger på Gravdal i Vestvågøy kommune i Nordland. Kirka er ei langkirke med basilikaform og utført i dragestil, av tømmer, med 600 plasser. Den ble innviet 22. november 1905 og restaurert mellom 1965 og 1967. Arkitekt for kirka var Karl Norum.
Buksnes kirkesogn er nevnt første gang i skriftlige kilder i 1324. Ei kirke blåste ned fire år på rad, siste gang i 1638/39. Ei ny korskirke av tre sto ferdig i 1641. Denne kirka sto muligens helt fram til 1802, da den var så dårlig at den måtte rives. Ei ny langkirke ble så bygd, delvis av tømmer fra den gamle. Denne kirka ble så ødelagt av en storm i 1882. Enda ei ny kirke ble bygd, denne gang ei korskirke. Denne kirka ble innviet i 1885. Den ble antent av et lyn og brant ned 26. januar 1903.
Dagens kirke ble lenge støttet opp av seks stag for å motstå stormværet. Da kirka ble restaurert på 1960-tallet, ble stagene fjernet og støpt inn i veggene i sidegangene.
Dagens orgel i Buksnes kirke er det tredje orgelet i kirka. Orgelet som ble montert da kirka ble bygd, ble byttet ut i 1968. Det nye orgelet ble skiftet ut i 1997.

Gravdal Buksnes kirke
		
		
		
		
		
		
		
		


== Andre kirker i Vestvågøy ==
Borge kirke
Hol kirke
Knutstad kapell
Stamsund kirke
Valberg kirke


== Referanser ==


== Eksterne lenker ==
(no) «Buksnes kirke». Kirkesøk. Den norske kirke. 
Den norske kirke i Vestvågøy - om Buksnes kirke
«Buksnes kirke». Kulturminnesøk. Riksantikvaren – Direktoratet for kulturminneforvaltning.
Knutstad kapell

Knutstad kapell ligger på Knutstad i Vestvågøy kommune i Nordland. Kapellet er ei langkirke i tre med 120 plasser. Det ble bygd som bedehus i 1915 og innviet som kapell 30. januar 1944. Kapellet ble restaurert i 1949, 1957 og 1991.


== Andre kirker i Vestvågøy ==
Borge kirke
Buksnes kirke
Hol kirke
Stamsund kirke
Steine kapell (1854-1905)
Valberg kirke


== Eksterne lenker ==
(no) «Knutstad kapell». Kirkesøk. Den norske kirke. 
Den norske kirke i Vestvågøy
Den norske kirke i Vestvågøy - om Knutstad kapell
Liste over kirker i Norge
«Knutstad kapell». Kulturminnesøk. Riksantikvaren – Direktoratet for kulturminneforvaltning.
Stamsund kirke

Stamsund kirke ligger i Stamsund i Vestvågøy kommune i Nordland. Kirka er ei langkirke i betong. Den ble innviet 13. juli 1937 og har 500 plasser.
Et kapell på Steine var bygd i 1853, men blåste ned under en storm den 28. januar 1905. Under diskusjonen om oppbygging av kapellet oppsto det drakamp om stedsvalget. Etter mer enn 30 år ble Stamsund kirke bygd som erstatning for Steine kapell. Kirka ble bygd som nødsarbeid.


== Andre kirker i Vestvågøy ==
Borge kirke
Buksnes kirke
Hol kirke
Knutstad kapell
Steine kapell (1854-1905)
Valberg kirke


== Eksterne lenker ==
(no) «Stamsund kirke». Kirkesøk. Den norske kirke. 
Den norske kirke i Vestvågøy
stamsund.no – Stamsund kirke
«Stamsund kirke». Kulturminnesøk. Riksantikvaren – Direktoratet for kulturminneforvaltning.
Valberg kirke

Valberg kirke ligger i Valberg i Vestvågøy kommune i Nordland. Kirka er ei langkirke i tre, bygd i 1888–89. Den ble innviet 12. september 1889 og har 200 plasser. Kirka ble utvidet i 1937.
Den første kirka i Valberg ble bygd rundt 1660. Den ble knust i uvær i 1749. Ei ny kirke sto ferdig ca. 1751. Også den ble ødelagt av storm, i 1818. Ny kirke ble bygd året etter. Denne kirka ble revet i 1890, to år etter at dagens kirke ble tatt i bruk.


== Eksterne lenker ==
(no) «Valberg kirke». Kirkesøk. Den norske kirke. 
Den norske kirke i Vestvågøy
Den norske kirke i Vestvågøy - om Valberg kirke
«Valberg kirke». Kulturminnesøk. Riksantikvaren – Direktoratet for kulturminneforvaltning.
Thuriferar

En thuriferar (fra lat. thuribulum = «røkelseskar» og ferre = «bære») er i den katolske liturgi en ministrant som bærer et røkelseskar med røkelse. 
Han rekker røkelseskaret til presten når han trenger det, men insenserer (berøker) også selv presten, menigheten eller nattverden. Som regel assisterer også en navikular, det vil si en ministrant som bærer røkelsesskipet.
Wolfsschlucht II

Führerhauptquartier Wolfsschlucht II (Ulvekløft, det ble også kalt W2) var kodenavnet tyskerne brukte om et av Hitlers hovedkvarter i Frankrike under andre verdenskrig. De lå litt nordøst for Soissons. Av alle førerhovedkvarterer som ble ferdigstilt var dette det som krevde størst innsats av arbeidskraft og betong, likevel ble det brukt av Hitler kun én dag. Det var også det eneste som var i militær bruk etter andre verdenskrig.


== Anlegget ==
Wolfsschlucht II ble planlagt allerede i 1940 som et fremskutt hovedkvarter for Hitler under angrepet på Frankrike, men det raske tyske gjennombruddet førte til at anlegget ble overflødig. Planen ble så tatt opp igjen i 1942, da faren for en alliert invasjon gjorde at Hitler ønsket seg to personlige kommandoposter han kunne lede forsvaret fra. De fikk kodenavnene W2 og W3. Wolfsschlucht II (W2) ble bygget inn til en 650 meter lang tunnel på jernbanen mellom Soissons og Laon. Hitler hadde et privat tog han brukte som mobilt hovedkvarter, og det kunne plasseres i tunnelen beskyttet mot luftangrep. For å sikre tunnelen ytterligere ble det plassert skyvbare panserdører i hver ende av den. I tillegg ble det bygget et effektivt ventilasjonsanlegg, slik at toget kunne stå med dampen oppe selv om begge dørene var lukket. Tunnelen var hovedgrunnen til at akkurat dette stedet ble valgt, en annen grunn var kanskje at Hitler i en periode hadde vært forlagt mellom Soissons og Laon under første verdenskrig, og det var der han 4. august 1918 fikk Jernkorset av første grad.
Sør for tunnelen ble det mellom september 1942 og 1944 bygget et stort anlegg av bunkere og trebygninger. Ingen andre ferdigstilte førerhovedkvarter krevde tilsvarende ressurser, det gikk med 2 790 000 dagsverk og 249.350 kubikkmeter betong for å få det fullført. Tilsluttet hovedkvarteret ble det bygget en kommandopost for SS-leder Heinrich Himmler på slottet Vregny og for riksutenriksminister Joachim von Ribbentrop på slottet Mailly, fullt utstyrt med bunkere og andre forsvarsanlegg.
Hitler besøkte Wolfsschlucht II kun én gang, 17. juni 1944, elleve dager etter invasjonen i Normandie. Hensikten var å diskutere den alvorlige situasjonen med Wehrmachts ledelse på vestfronten, bl. a. feltmarskalk Erwin Rommel. Rommel hevdet at fronten i vest ikke kunne forsvares, og at Tyskland måtte tilstrebe å avlutte krigen før det var for sent. Dette opprørte Hitler (ikke overraskende), og han returnerte til Berghof samme dag, selv om planen hadde vært at han skulle bruke noen dager ved fronten. Anlegget ble besatt av amerikanske styrker 29. august.
Etter krigen ble Wolfsschlucht II brukt av NATO i forskjellige sammenhenger, i 1969 innrettet Frankrike et utdanningssenter for kommandostyrker der og på starten av 1990-tallet flyttet 67. infanteriregiment inn.


== Hitlers opphold i Wolfsschlucht II ==
Denne tabellen er basert på dagboksnotater til offiserer i Hitlers stab.


== Litteratur ==
Franz W. Seidler og Dieter Zeigert: Die Führerhauptquartiere – Anlagen und Planungen im Zweiten Weltkrieg ISBN 3-7766-2154-0


== Eksterne lenker ==
(en) Wolfsschlucht 2 – kategori av bilder, video eller lyd på Commons